REPUBLIKA SRBIJA

NARODNA SKUPŠTINA

01 Broj 06-2/201-21

27. maj 2021. godine

B e o g r a d

**Z A P I S N I K**

**TRINAESTE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 25, 26. i 27. MAJA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 124 narodna poslanika, a primenom elektronskog sistema za glasanje utvrđeno je da su u sali prisutna 164 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva pravde i Republičkog javnog tužilaštva, Života Starčević, zamenik predsednika Poslaničke grupe JEDINSTVENA SRBIJA (JS) - od Republičkog javnog tužilaštva, Rozalija Ekres, predstavnik Poslaničke grupe SAVEZ VOJVOĐANSKIH MAĐARA - od Ministarstva zaštite životne sredine i Ministarstva poljoprivrede, šumarstva i vodoprivrede, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od ministra kulture i informisanja i Miodrag Linta, predstavnik Poslaničke grupe „Aleksandar Vučić - za našu decu“ - od predsednika Vlade i Tužilaštva za ratne zločine.

Predsednik je obavestio da su sprečeni da sednici prisustvuju narodni poslanici Jelisaveta Veljković i Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Andrijana Avramov, Dušan Bajatović, Arđend Bajrami, Nadije Bećiri, Josip Broz, Nikola Vojinović, Vladan Glišić, Vladimir Đukanović, Milan Đurica, Ninoslav Erić, Ilija Životić, Krsto Janjušević, mr Jadranka Jovanović, Dragomir Karić, Marijana Krajnović, Sanja Lakić, Sofija Maksimović, Dragan D. Marković, Olivera Nedeljković, prof. dr Aleksandra Pavlović Marković, Nebojša Pavlović, dr Balint Pastor, Mira Petrović, Milena Popović, Dragana Radinović, Katarina Rakić, Dušica Stojković, prof. dr Goran Tasić, Ivan Tasovac, Smilja Tišma, dr Emeše Uri, Srbislav Filipović, Ljiljana Kuzmanović-Vujaković, Vojislav Vujić, Marina Mirković i Nikola Kožović.

Narodna skupština je, većinom glasova, usvojila Zapisnik Desete sednice Prvog redovnog zasedanja Narodne skupštine Republike Srbije u 2021. godini, održane 29. aprila i 5. i 6. maja 2021. godine (od 184 prisutna narodna poslanika, 175 je glasalo za, a devet nije glasalo) i Zapisnik Jedanaeste sednice Prvog redovnog zasedanja Narodne skupštine Republike Srbije u 2021. godini, održane 11, 12. i 13. maja 2021. godine (od 184 prisutna narodna poslanika, 176 je glasalo za, a osam nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlogu za razmatranje akta po hitnom postupku, Narodna skupština je, većinom glasova, prihvatila predlog Vlade da se, po hitnom postupku, stavi na dnevni red Predlog zakona o izmeni Zakona o akcizama, koji je podnela Narodnoj skupštini 13. maja 2021. godine (od 184 prisutna narodna poslanika, 179 je glasalo za, a pet nije glasalo).

Izjašnjavajući se o predlogu za dopunu predloženog dnevnog reda, Narodna skupština nije prihvatila predlog narodnog poslanika Đorđa Komlenskog da se dnevni red sednice dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini 16. novembra 2020. godine podneli narodni poslanici Đorđe Komlenski, Marijan Rističević, Ana Karadžić i Bojan Torbica (nakon obrazloženja narodnog poslanika Đorđa Komlenskog, od 185 prisutnih narodnih poslanika, 22 su glasala za, a 163 nisu glasala).

Narodna skupština je, većinom glasova (od 185 prisutnih narodnih poslanika, 181 je glasao za, a četiri nisu glasala), prihvatila predlog narodnog poslanika dr Aleksandra Martinovića da se obavi:

**zajednički načelni pretres o:**

**- Predlogu zakona o izmeni Zakona o akcizama,** koji je podnela Vlada (broj 011-834/21 od 13. maja 2021. godine) i

**- Predlogu zakona o izmenama i dopunama Zakona o ličnoj karti,** koji je podnela Vlada (broj 011-802/21 od 7. maja 2021. godine).

Narodna skupština je, većinom glasova (od 185 prisutnih narodnih poslanika, 181 je glasao za, a četiri nisu glasala), prihvatila predlog narodnog poslanika dr Aleksandra Martinovića da se Predlog zakona o izmeni Zakona o akcizama razmatra kao 1. tačka predloženog dnevnog reda.

Narodna skupština je, većinom glasova (od 185 prisutnih narodnih poslanika, 181 je glasao za, a četiri nisu glasala), utvrdila dnevni red Trinaeste sednice Prvog redovnog zasedanja Narodne skupštine Republike Srbije u 2021. godini, u celini.

**Tako utvrđeni dnevni red je sledeći:**

**1. Predlog zakona o izmeni Zakona o akcizama,** koji je podnela Vlada (broj 011-834/21 od 13. maja 2021. godine),

**2. Predlog zakona o izmenama i dopunama Zakona o ličnoj karti,** koji je podnela Vlada (broj 011-802/21 od 7. maja 2021. godine),

**3. Predlog zakona o zaštiti poslovne tajne,** koji je podnela Vlada (broj 011-801/21 od 7. maja 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Siniša Mali, ministar finansija, Aleksandar Vulin, ministar unutrašnjih poslova, Slavica Savičić, državni sekretar u Ministarstvu finansija, dr Dragan Demirović, v.d. pomoćnika ministra finansija, Zoran Lazić, sekretar Ministarstva unutrašnjih poslova, Valentina Vulić, načelnik Uprave za upravne poslove u Ministarstvu unutrašnjih poslova i Anastazija Tanja Đelić, načelnik odeljenja u Ministarstvu finansija.

Zatim je Narodna skupština prešla na rad po utvrđenom dnevnom redu sednice, odnosno na zajednički načelni pretres o predlozima zakona iz tačaka 1. i 2. dnevnog reda.

Predsednik je, saglasno članu 157. stav 2. Poslovnika, otvorio **zajednički načelni pretres o:**

**- Predlogu zakona o izmeni Zakona o akcizama i**

**- Predlogu zakona o izmenama i dopunama Zakona o ličnoj karti.**

Uvodno izlaganje o predlozima zakona podneo je predstavnik predlagača Siniša Mali, ministar finansija.

U zajedničkom načelnom pretresu učestvovali su narodni poslanici: Elvira Kovač, izvestilac Odbora za evropske integracije, dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Aleksandar Marković, izvestilac Odbora za odbranu i unutrašnje poslove, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javio ministar Siniša Mali, a replicirao mu je narodni poslanik dr Muamer Zukorlić, nakon čega se za reč javio ministar Siniša Mali), Života Starčević, zamenik predsednika Poslaničke grupe JEDINSTVENA SRBIJA (JS), Branimir Jovanović, predsednik Poslaničke grupe Socijaldemokratska partija Srbije, hadži Milorad Stošić, predstavnik Poslaničke grupe PUPS - „Tri P“ (povodom čijeg izlaganja se za reč javio ministar Siniša Mali, a replicirao mu je narodni poslanik hadži Milorad Stošić), Nandor Kiš, predstavnik Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Đorđe Komlenski, predstavnik Poslaničke grupe „Aleksandar Vučić - za našu decu“ (zatim je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Snežana Paunović, Misala Pramenković, Samira Ćosović i Marija Jevđić (nakon čega je predsedavajuća odredila pauzu u trajanju od jednog časa).

Posle pauze, sednica je nastavljena u 15 časova i 5 minuta.

U nastavku zajedničkog načelnog pretresa učestvovali su narodni poslanici: Bratimir Vasiljević, Milija Miletić, Slavenko Unković, Dijana Radović, Vesna Nedović, dr Nina Pavićević, Zoran Bojanić, Olja Petrović, Aleksandar Marković, Milica Nikolić, Veroljub Arsić, Rajka Matović, Đorđe Dabić, Milanka Jevtović Vukojičić, prof. dr Vladimir Marinković (nakon čijeg izlaganja se za reč javio predstavnik predlagača Aleksandar Vulin, ministar unutrašnjih poslova), Zoran Tomić, prof. dr Ljubiša Stojmirović, Vladica Maričić (nakon čijeg izlaganja se za reč javio ministar Aleksandar Vulin), Marijan Rističević (nakon čijeg izlaganja se za reč javio ministar Aleksandar Vulin), Dejan Kesar i prof. dr Marko Atlagić.

Zatim je predsedavajuća Elvira Kovač, potpredsednik Narodne skupštine, saglasno članu 98. stav 4. Poslovnika, zaključila zajednički načelni pretres o predlozima zakona iz tačaka 1. i 2. dnevnog reda.

Prvog dana rada, sednica je završena u 18 časova i 30 minuta.

**Drugi dan rada – 26. maj 2021. godine**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 68 narodnih poslanika, a primenom elektronskog sistema za glasanje utvrđeno je da su u sali prisutna 123 narodna poslanika i da postoje uslovi za rad Narodne skupštine.

Predsednik je obavestio da je sprečen da sednici prisustvuje narodni poslanik Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Andrijana Avramov, Dušan Bajatović, Arđend Bajrami, dr Dragana Barišić, dr Muamer Bačevac, Nadije Bećiri, Jelisaveta Veljković, Sonja Vlahović, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Enis Imamović, mr Jadranka Jovanović, doc. dr Mihailo Jokić, Nikola Jolović, Šaip Kamberi, Ana Karadžić, Dragomir Karić, Luka Kebara, Dejan Kesar, Jovan Kolundžija, Đorđe Komlenski, Marijana Krajnović, Stefan Krkobabić, Sanja Lakić, Miodrag Linta, Sofija Maksimović, Dragan D. Marković, Vuk Mirčetić, Marko Mladenović, Olivera Nedeljković, Slađana Nikolić, Nebojša Pavlović, Mira Petrović, Milena Popović, Misala Pramenković, Dragana Radinović, Katarina Rakić, prof. dr Ljubinko Rakonjac, Momir Stojilković, Dušica Stojković, hadži Milorad Stošić, Ivan Tasovac, Miloš Terzić, Smilja Tišma, Đorđe Todorović, Željko Tomić, Slavenko Unković, Srbislav Filipović, Mirsad Hodžić, Aleksandar Čotrić, Ljiljana Kuzmanović-Vujaković, Marina Mirković, Nikola Kožović, Rozalija Ekres i Predrag Milošević.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Anđelka Atanasković, ministar privrede, prof. dr Darija Kisić Tepavčević, ministar za rad, zapošljavanje, boračka i socijalna pitanja, Dušan Vučković, pomoćnik ministra privrede, Jelica Trninić Šišović, načelnik odeljenja u Ministarstvu privrede, Vladimir Marić, direktor Zavoda za intelektualnu svojinu i Sandra Tasić, šef odseka u Ministarstvu privrede.

Zatim je Narodna skupština nastavila rad i prešla na načelni pretres o **3. tački dnevnog reda** – **PREDLOGU ZAKONA O ZAŠTITI POSLOVNE TAJNE.**

Predsednik je, saglasno članu 157. stav 1. Poslovnika, otvorio načelni pretres o Predlogu zakona.

Uvodno izlaganje o Predlogu zakona podnela je predstavnik predlagača Anđelka Atanasković, ministar privrede.

U načelnom pretresu učestvovali su narodni poslanici: Veroljub Arsić, izvestilac Odbora za privredu, regionalni razvoj, trgovinu, turizam i energetiku, Elvira Kovač, izvestilac Odbora za evropske integracije, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Nenad Filipović, predstavnik Poslaničke grupe JEDINSTVENA SRBIJA (JS) i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javila predstavnik predlagača Anđelka Atanasković, ministar privrede, kojoj je replicirao narodni poslanik Đorđe Milićević).

\*

\* \*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabrana narodnom poslaniku Jelici Sretenović, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\*

\* \*

U nastavku načelnog pretresa učestvovali su narodni poslanici: Ana Čarapić, predstavnik Poslaničke grupe „Aleksandar Vučić - Za našu decu“ (povodom čijeg izlaganja se za reč javila ministar Anđelka Atanasković, posle čega je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Samir Tandir, Vladan Glišić (povodom čijeg izlaganja se za reč javila ministar Anđelka Atanasković, kojoj je replicirao narodni poslanik Vladan Glišić), Zagorka Aleksić, Borisav Kovačević, Snežana Paunović, Nebojša Bakarec (povodom čijeg izlaganja se za reč javila ministar Anđelka Atanasković), prof. dr Jahja Fehratović, dr Vesna Ivković, Adrijana Pupovac, Uglješa Marković, Veroljub Arsić, Danijela Veljović i Svetlana Milijić, a zatim je predsedavajuća odredila pauzu od jednog časa.

Posle pauze, sednica je nastavljena u 15 časova i pet minuta.

U nastavku načelnog pretresa učestvovali su narodni poslanici: Marijan Rističević, Viktor Jevtović, Ana Beloica, Miloš Banđur, Ana Pešić, Adam Šukalo, Mirela Radenković, dr Boban Birmančević, Milica Dačić, Uglješa Mrdić, Rajka Matović, Aleksandar Mirković, Mladen Bošković, Dušan Radojević, Nevenka Kostadinova, Zoran Tomić, Milimir Vujadinović i prof. dr Marko Atlagić, posle čega je predsednik zaključio načelni pretres o Predlogu zakona.

Drugog dana rada, sednica je završena u 18,00 časova.

**Treći dan rada – 27. maj 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 114 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva prosvete, nauke i tehnološkog razvoja, Agencije za bezbednost saobraćaja i Ministarstva zdravlja, Marija Jevđić, predstavnik Poslaničke grupe JEDINSTVENA SRBIJA (JS) - od Ministarstva unutrašnjih poslova i Republičkog javnog tužilaštva, dr Nina Pavićević, predstavnik Poslaničke grupe SOCIJALISTIČKA PARTIJA SRBIJE (SPS) - od Ministarstva građevinarstva, saobraćaja i infrastrukture, Nataša Mihailović-Vacić, zamenik predsednika Poslaničke grupe Socijaldemokratska partija Srbije - od Ministarstva kulture i informisanja i Nebojša Bakarec, predstavnik Poslaničke grupe „Aleksandar Vučić - za našu decu“ - od Ministarstva unutrašnjih poslova, Tužilaštva za organizovani kriminal, Regulatornog tela za elektronske medije i Saveta za štampu.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnom poslaniku radi popune upražnjenog poslaničkog mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Radovanu Arežini, izabranom sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“.

Zatim je narodni poslanik Radovan Arežina, saglasno članu 17. Zakona o Narodnoj skupštini, položio zakletvu, nakon čega mu je predsednik čestitao na izboru i poželeo uspeh u budućem radu.

\*

\* \*

Predsednik je obavestio da je sprečen da sednici prisustvuje narodni poslanik Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Zagorka Aleksić, Dušan Bajatović, Arđend Bajrami, dr Dragana Barišić, Jelisaveta Veljković, Mladen Grujić, Vladimir Đukanović, Milan Đurica, Ilija Životić, Krsto Janjušević, Dragomir Karić, Nandor Kiš, Jovan Kolundžija, Miroslav Kondić, Marijana Krajnović, Selma Kučević, prof. dr Vladimir Marinković, Marko Mladenović, Olivera Nedeljković, Zoltan Pek, Mira Petrović, Milena Popović, Ivan Tasovac, Adam Šukalo, Aco Petrović, Ljiljana Kuzmanović-Vujaković i Nikola Kožović.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Aleksandar Vulin, ministar unutrašnjih poslova, Siniša Mali, ministar finansija, Zoran Lazić, sekretar Ministarstva unutrašnjih poslova i Valentina Vulić, načelnik Uprave za upravne poslove u Ministarstvu unutrašnjih poslova.

Zatim je Narodna skupština prešla na pretres u pojedinostimao **2. tački dnevnog reda – PREDLOGU ZAKONA O IZMENAMA I DOPUNAMA ZAKONA O LIČNOJ KARTI.**

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani Odbora za odbranu i unutrašnje poslove na čl. 1, 2. i 6.

U pretresu o Amandmanu na član 1. koji je podneo Odbor za odbranu i unutrašnje poslove, učestvovali su predstavnik predlagača Aleksandar Vulin, ministar unutrašnjih poslova i narodni poslanici: Aleksandar Marković (povodom čijeg izlaganja se za reč javio ministar Aleksandar Vulin), prof. dr Marko Atlagić, Dragan D. Marković (povodom čijeg izlaganja se za reč javio ministar Aleksandar Vulin, kome je replicirao narodni poslanik Dragan D. Marković), Đorđe Milićević (nakon čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova) i Đorđe Dabić.

U pretresu o Amandmanu na član 2. koji je podneo Odbor za odbranu i unutrašnje poslove, učestvovali su ministar Aleksandar Vulin (kome je replicirao narodni poslanik Đorđe Milićević) i narodni poslanici prof. dr Jahja Fehratović (povodom čijeg izlaganja se za reč javio ministar Aleksandar Vulin, kome je replicirao narodni poslanik prof. dr Jahja Fehratović), Vuk Mirčetić, Uglješa Mrdić i doc. dr Mihailo Jokić.

U pretresu o Amandmanu na član 6. koji je podneo Odbor za odbranu i unutrašnje poslove, učestvovali su ministar Aleksandar Vulin i narodni poslanici Bratislav Jugović (povodom čijeg izlaganja se za reč javio ministar Aleksandar Vulin), Aleksandar Mirković (povodom čijeg izlaganja se za reč javio ministar Aleksandar Vulin) i Ljubomir Marić (povodom čijeg izlaganja se za reč javio ministar Aleksandar Vulin).

Zatim je predsedavajuća zaključila pretres Predloga zakona u pojedinostima i obavestila da će Narodna skupština, u Danu za glasanje, odlučivati o Predlogu zakona.

Predsedavajuća Marija Jevđić, potpredsednik Narodne skupštine je, saglasno članu 87. stav 5. Poslovnika Narodne skupštine, odredila četvrtak, 27. maj 2021. godine, sa početkom u 19 časova i pet minuta, kao Dan za glasanje o tačkama dnevnog reda Trinaeste sednice Prvog redovnog zasedanja Narodne skupštine Republike Srbije u 2021. godini.

Zatim je predsedavajuća, u skladu sa čl. 27. i 205. Poslovnika, odredila pauzu do 16,00 časova.

Posle pauze, sednica je nastavljena u 16 časova i pet minuta.

U skladu sa članom 205. Poslovnika Narodne skupštine, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Vladan Glišić - Ani Brnabić, predsedniku Vlade, koja je dala odgovor, nakon čega je narodni poslanik Vladan Glišić komentarisao odgovor i postavio dopunsko pitanje predsedniku Vlade, koja je odgovorila, posle čega je narodni poslanik Vladan Glišić komentarisao i ovaj odgovor, Misala Pramenković - predsedniku Vlade, koja je dala odgovor, nakon čega je narodni poslanik Misala Pramenković komentarisala odgovor i postavila dopunsko pitanje Maji Gojković, potpredsednici Vlade i ministru kulture i informisanja, a odgovore su dale ministar Maja Gojković, predsednik Vlade i Jadranka Joksimović, ministar za evropske integracije, posle čega je narodni poslanik Misala Pramenković komentarisala i ove odgovore, Branimir Jovanović - predsedniku Vlade, koja je dala odgovor, nakon čega je narodni poslanik Branimir Jovanović komentarisao odgovor, Života Starčević - predsedniku Vlade i Maji Popović, ministru pravde, koje su odgovorile, nakon čega je narodni poslanik Života Starčević komentarisao odgovore i postavio dopunsko pitanje predsedniku Vlade i ministru Maji Popović, a odgovor je dala predsednik Vlade, posle čega je narodni poslanik Života Starčević komentarisao i ovaj odgovor, dr Balint Pastor - predsedniku Vlade i Tomislavu Momiroviću, ministru građevinarstva, saobraćaja i infrastrukture, a odgovor je dala predsednik Vlade, nakon čega je narodni poslanik dr Balint Pastor postavio dopunsko pitanje predsedniku Vlade, a odgovore su dali predsednik Vlade, Anđelka Atanasković, ministar privrede i ministar Tomislav Momirović, posle čega je narodni poslanik dr Balint Pastor komentarisao i ove odgovore, Dragan M. Marković - Milanu Krkobabiću, ministru za brigu o selu, koji je dao odgovor, nakon čega je narodni poslanik Dragan M. Marković komentarisao odgovor, Justina Pupin Košćal - Branku Ružiću, prvom potpredsedniku Vlade i ministru prosvete, nauke i tehnološkog razvoja, koji je dao odgovor, nakon čega je narodni poslanik Justina Pupin Košćal postavila dopunsko pitanje ministru Maji Gojković, koja je odgovorila, posle čega je narodni poslanik Justina Pupin Košćal komentarisala i ovaj odgovor i Jelena Žarić Kovačević - ministru Maji Popović i Mariji Obradović, ministru državne uprave i lokalne samouprave, koje su odgovorile, nakon čega je narodni poslanik Jelena Žarić Kovačević komentarisala odgovore i postavila dopunsko pitanje ministru Maji Popović, koja je odgovorila, posle čega je narodni poslanik Jelena Žarić Kovačević komentarisala i ovaj odgovor, a zatim je predsednik obavestio da je završen deo sednice koji se odnosi na poslanička pitanja i zahvalio se predsedniku i članovima Vlade na učešću u radu.

Primenom elektronskog sistema za glasanje, u 19 časova i pet minuta, utvrđeno je da je u sali prisutan 191 narodni poslanik, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje o tačkama dnevnog reda sednice.

**1. tačka dnevnog reda – PREDLOG ZAKONA O IZMENI ZAKONA O AKCIZAMA**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 198 prisutnih narodnih poslanika, 198 je glasalo za), usvojila Predlog zakona o izmeni Zakona o akcizama, u celini.

**2. tačka dnevnog reda – PREDLOG ZAKONA O IZMENAMA I DOPUNAMA ZAKONA O LIČNOJ KARTI**

Pošto je Narodna skupština obavila pretres Predloga zakona u načelu i u pojedinostima, a s obzirom na to da su amandmani Odbora za odbranu i unutrašnje poslove na čl. 1, 2. i 6. postali sastavni deo Predloga zakona, Narodna skupština je odlučivala samo o Predlogu zakona u celini.

Narodna skupština je, jednoglasno (od 199 prisutnih narodnih poslanika, 199 je glasalo za), usvojila Predlog zakona o izmenama i dopunama Zakona o ličnoj karti, u celini.

**3. tačka dnevnog reda – PREDLOG ZAKONA O ZAŠTITI POSLOVNE TAJNE**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 200 prisutnih narodnih poslanika, 200 je glasalo za), usvojila Predlog zakona o zaštiti poslovne tajne, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Trinaestu sednicu Prvog redovnog zasedanja Narodne skupštine Republike Srbije u 2021. godini, nakon čega je intonirana himna Republike Srbije.

Sednica je zaključena u 19 časova i 15 minuta.

GENERALNI SEKRETAR PREDSEDNIK

Veljko Odalović Ivica Dačić